CELEX: 32007R0651
Language: da
Date: 2007-06-08 00:00:00
Title: Kommissionens forordning (EF) nr. 651/2007 af 8. juni 2007 om tarifering af visse varer i den kombinerede nomenklatur

14.6.2007   
            
            
               DA
            
            
               Den Europæiske Unions Tidende
            
            
               L 153/3
            
         
      KOMMISSIONENS FORORDNING (EF) Nr. 651/2007
   af 8. juni 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3 i skemaet.
            
         
               (4)
            
            
               Med forbehold af de foranstaltninger, der er i kraft i Fællesskabet, med hensyn til ordningen med dobbeltkontrol og forudgående og efterfølgende fællesskabstilsyn ved indførsel af tekstilvarer til Fællesskabet er det hensigtsmæssigt at fastlægge, at bindende tariferingsoplysninger, der er meddelt af medlemsstaternes toldmyndigheder vedrørende tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af indehaveren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Med forbehold af de foranstaltninger, der er i kraft i Fællesskabet med hensyn til ordningen med dobbeltkontrol og forudgående eller efterfølgende fællesskabstilsyn ved indførsel af tekstilvarer til Fællesskabet, kan bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med fællesskabsretten fastsat i denne forordning, fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på 60 dage.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juni 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 580/2007 (EUT L 138 af 30.5.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  KN-kode
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En let beklædningsgenstand til kvinder. Varen dækker kroppen ned til skridtet; konfektioneret af ensfarvet trikotagestof af kemofibre (80 % polyamid og 20 % elastan); stoffet indeholder ingen gummitråde.
                              Varen er forsynet med 8 mm brede bånd af blødgummi (pos. 4008), som er påsyet i beklædningsgenstandens halsudskæring, ærmegab og benudskæringer.
                              Beklædningsgenstanden har skåle, der er formet som en brystholder med bøjler, foret skridt, regulerbare stropper og høje udskæringer til benene.
                              (badedragt)
                              (Se billede nr. 641) (1)
                              
                           
                        
               
                  6112 41 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 6112, 6112 41 og 6112 41 90.
                  Eftersom blødgummiet er påsyet og ikke en del af beklædningsgenstandens stof, er den udelukket fra underposition 6112 41 10 (badebeklædning til kvinder eller piger af syntetiske fibre med et indhold af gummitråde på 5 % eller derover).
                  I betragtning af varens generelle fremtræden, snittet og stoffets beskaffenhed opfylder beklædningsgenstanden kriterierne for tarifering af badebeklædning af syntetiske fibre til kvinder eller piger (KN-kode 6112 41 90 — I andre tilfælde).
               
            
                  
                              2.
                           
                           
                              Polstret tekstilvare bestående af to lag vævet tekstilstof (100 % bomuld) samlet med polstringsmateriale ved hjælp af stikning.
                              Den færdige vare er konfektioneret ved hjælp af syninger og har følgende kendetegn:
                              Varen er ca. 90 cm lang og har en tætsiddende halsudskæring. Den har en åbning foran med en ca. 68 cm lang lynlås. Varen har et elastisk element ved taljen. Varen har ærmegab i den øverste del og er fuldstændig lukket i siderne og i bunden. Snittet i den øverste del af beklædningsgenstanden giver den kropsfacon.
                              (sovepose med ærmegab til børn)
                              (Se billede nr. 640) (1)
                              
                           
                        
               
                  6211 42 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 til afsnit XI, bestemmelse 8 til kapitel 62 og teksten til KN-kode 6211, 6211 42 og 6211 42 90.
                  I henhold til bestemmelse 4 a) til kapitel 62 kan varen ikke betragtes som en beklædningsgenstand til spædbørn, eftersom den er udformet til småbørn med en legemshøjde på over 86 cm, og den er derfor udelukket fra pos. 6209.
                  Efter de forklarende bemærkning til KN-kode 6111 skal soveposer til spædbørn med ærmegab eller ærmer betragtes som beklædningsgenstande. Den pågældende vare er udformet på samme måde som soveposer til spædbørn (den øverste del er skåret som en beklædningsgenstand), blot større, og skal derfor også betragtes som en beklædningsgenstand.
                  På grund af snittet i den øverste del af varen betragtes den som en beklædningsgenstand henhørende under afsnit XI og ikke som sengeudstyr eller lignende. Tarifering under pos. 9404 er derfor udelukket.
                  Eftersom der i de kapitler, der omfatter beklædningsgenstande, ikke er nogen specifik position for denne form for vare, skal den tariferes som »andre beklædningsgenstande«.
               
            
                  
                              3.
                           
                           
                              En tekstilvare til brug i motorkøretøjer. Den er bestemt til at blive placeret på sæder i motorkøretøjer og består af et flerlaget materiale, de ydre lag er fremstillet af vævet stof (bomuld) og midterlaget af fiberdug, der tjener som polstring.
                              (sædeovertræk)
                              (Se billede nr. 642) (1)
                              
                           
                        
               
                  6304 92 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 6304 og 6304 92 00.
                  Se de forklarende bemærkninger til HS, pos. 6304, hvoraf det fremgår, at denne position omfatter boligudstyr af tekstilmateriale til brug i motorkøretøjer.
                  Varen er ikke en del af et bilsæde, men tilbehør til det, og derfor kan den ikke tariferes under position 9401. Se også de forklarende bemærkninger til HS, pos. 9401, Dele.
                  Fordi denne vare er designet til brug i motorkøretøjer, kan den ikke betragtes som sengeudstyr og lignende, hvilket udelukker tarifering under position 9404.
               
            
         
      
         
      
         
      
         (1)  Fotografierne er udelukkende vejledende.